Sara García Alonso

Sara García Alonso (León, 1989) es una biólaga moleculal i candidata a astronauta española. En noviembri de 2022, hue selecioná pola Agencia Espacial Uropea (ESA) en calidá de reserva, convirtiéndu-si ena primel mugel española candidata a astronauta.

 Biografía 
García estudió el grau i el mástel de biotecnología pola Nuversidá de León. En 2018, se dotoró en biología moleculal del canci i hue premiu estraordinariu de fin de carrera. Duranti el su tiempu comu candidata a dotora, trebajó comu assistenti de'envestigación nuversitaria pal Conseju Superiol d'Envestigaciones Centíficas (CSIC) sobri melecina del canci.

Dendi 2019, trebaja comu envestigadora posdoctoral nel Centru Nacional d'Envestigacionis Oncológicas (CNIO), ondi lidera un proyeutu pa descubril nuevus fármacus contra el canci de pulmón i de páncreas nel laboratoriu del bioquímicu español Mariano Barbacid.

En noviembri de 2022, l'Agencia Espacial Uropea (ESA) selecionó a García comu reserva pal su promoción d'astronautas de 2022. Junta Pablo Álvarez Fernández, enambus españolis, oriundus dela ciá de León i hormaus ena Nuversidá de León, huerun selecionaus entri más de 22 000 candidatus de toa Uropa. Los dos candidatus sonin los primerus españolis selecionaus pola Agencia Espacial Uropea dendi Pedro Duque, quien engressó al cuerpu d'astronautas uropeus en 1992.

 Referencias